ai4bharat/Pralekha huggingface dataset:
ഖനി മന്ത്രാലയം
ഭൗമശാസ്ത്ര മേഖലയില് റഷ്യയിലെ ജോയിന്റ് സ്റ്റോക്ക് കമ്പനി റോസ്ജിയോളജിയയും ജിയോളജിക്കല് സര്വെ ഓഫ് ഇന്ത്യയും തമ്മില് സഹകരണത്തിനുള്ള ധാരണാപത്രത്തിന് മന്ത്രിസഭാ അംഗീകാരം
റഷ്യന് ഫെഡറേഷന് കീഴിലെ നിയമങ്ങളനുസരിച്ച് പ്രവര്ത്തിക്കുന്ന ജോയിന്റ് സ്റ്റോക്ക് കമ്പനിയായ റോസ്ജിയോളജിയയും  ഖനി വകുപ്പിന് കീഴീല് പ്രവര്ത്തിക്കുന്ന ജിയോളജിക്കല് സര്വേ ഓഫ് ഇന്ത്യയും  തമ്മില് ഭൗമശാസ്ത്ര മേഖലയില് യോജിച്ച് പ്രവര്ത്തിക്കുന്നതിനുള്ള ധാരണാ പത്രത്തിന് കേന്ദ്ര മന്ത്രിസഭയുടെ അംഗീകാരം. പ്രധാനമന്ത്രി നരേന്ദ്ര മോദിയുടെ അധ്യക്ഷതയില് ചേര്ന്ന മന്ത്രിസഭാ യോഗമാണ് അനുമതി നല്കിയത്.
ഖനനവുമായി ബന്ധപ്പെട്ട് കൂടുതല് പ്രവര്ത്തനങ്ങള് നടത്തുന്നതിനും കൂടുതല് ധാതുസമ്പത്ത് കണ്ടെത്തുന്നതിനും ഈ മേഖലയില് ആഴത്തിലുള്ള ഗവേഷണങ്ങള് നടത്തുന്നതിനും പിജിഇ, ആര്ഇഇ പര്യവേക്ഷണം നടത്തുന്നതിനും ഇന്ത്യയിലെ ഭൗമശാസ്ത്ര ഡാറ്റ റഷ്യയിലെ നവീന സാങ്കേതിക വിദ്യയുടെ സഹായത്തോടെ വികസിപ്പിക്കുന്നതിനും ലക്ഷ്യമിട്ടാണ് ഇന്ത്യ കരാറിലേര്പ്പെടുന്നത്. ഡ്രില്ലിംഗ്, സാംപ്ലിംഗ്, കൃത്യമായ ഡാറ്റയ്ക്കായുള്ള ലാബോറട്ടറി വിശകലനം, ചെലവ് ചുരുക്കല്, ശാസ്ത്രജ്ഞര്ക്കുള്ള പരിശീലനവും മികവ് വര്ദ്ധിപ്പിക്കലും തുടങ്ങിയവ സഹകരണത്തിന്റെ ഭാഗമായി ലക്ഷ്യമിടുന്നു.
റോസ്ജിയോളജിയയുടേയും ജി എസ് ഐയുടേയും അനുഭവസമ്പത്തും സഹകരിക്കാനുള്ള സാധ്യതയും പരിഗണിക്കുമ്പോള് ഭൗമശാസ്ത്ര മേഖലയില് ഈ ധാരണാപത്രം ഇരു രാജ്യങ്ങള്ക്കും ഗുണകരമാകുമെന്നാണ് പ്രതീക്ഷിക്കുന്നത്.
പശ്ചാത്തലം:
ഗവണ്മെന്റ് ഉടമസ്ഥതയില് റഷ്യയിലുള്ള ഏറ്റവും വലിയ ഭൗമശാസ്ത്ര കമ്പനിയാണ് ജോയിന്റ് സ്റ്റോക്ക് കമ്പനി റോസ്ജിയോളജിയ. ധാതുഖനനവുമായി ബന്ധപ്പെട്ട വിവിധ പ്രവര്ത്തനങ്ങളും ഭൂമിശാസ്ത്രപരമായ ഗവേഷണങ്ങളും പര്യവേക്ഷണ പ്രവര്ത്തനങ്ങളും കമ്പനി നടത്തുന്നു.
2020ല് റോസ്ജിയോയുടെ പ്രതിനിധി സംഘം ഇന്ത്യ സന്ദര്ശിച്ചിരുന്നു. പര്യവേക്ഷണ പ്രവര്ത്തനങ്ങളിലെ സഹകരണ കാഴ്ചപ്പാടുകളെക്കുറിച്ച് ചര്ച്ച ചെയ്യാന് മൈന്സ് ആന്ഡ് ജിയോളജിക്കല് സര്വേ ഓഫ് ഇന്ത്യയുമായി ന്യൂഡല്ഹിയില് കൂടിക്കാഴ്ച നടത്തി. ഈ യോഗത്തില്, ഭൗമശാസ്ത്ര മേഖലയിലെ സഹകരണത്തെക്കുറിച്ച് ജിഎസ്ഐയും റോസ്ജിയോയും തമ്മില് ധാരണാപത്രം ഒപ്പിടാമെന്ന നിര്ദേശം ഉയര്ന്നു. അതനുസരിച്ചാണ്, ജിഎസ്ഐ റോസ്ജിയോയുമായി ചര്ച്ച ചെയ്ത് ഒരു കരട് ധാരണാപത്രം തയ്യാറാക്കിയത്.
പ്രധാനമന്ത്രിയുടെ ഓഫീസ്
നാളെ നടക്കുന്ന ആഷാഢ പൂർണിമ-ധർമ്മ ചക്ര ദിന പരിപാടിയിൽ പ്രധാനമന്ത്രി സന്ദേശം പങ്കിടും
പ്രധാനമന്ത്രി ശ്രീ നരേന്ദ്ര മോദി നാളെ  ന് രാവിലെ 8:30 ന് നടക്കുന്ന ആഷാഢ പൂർണിമ-ധർമ്മ ചക്ര ദിന പരിപാടിയിൽ തന്റെ സന്ദേശം പങ്കിടും.
.ഒരു ട്വീറ്റിൽ പ്രധാനമന്ത്രി പറഞ്ഞു, “ജൂലൈ 24, നാളെ രാവിലെ എട്ടരയോടെ, ആശാ പൂർണിമ-ധർമ്മ ചക്ര ദിന പരിപാടിയിൽ എന്റെ സന്ദേശം പങ്കിടും.
രാജ്യരക്ഷാ മന്ത്രാലയം
നിക്ഷേപകരെയും വിദേശ OEM-കളെയും ഇന്ത്യൻ പ്രതിരോധമേഖലയുടെ ഭാഗമാകാൻ ക്ഷണിച്ച് രാജ്യരക്ഷാ മന്ത്രി
ന്യൂ ഡൽഹി: ഒക്ടോബർ 20, 2022
ഗുജറാത്തിലെ ഗാന്ധിനഗറിൽ നടക്കുന്ന 12-മത് DefExpo-യുടെ ഭാഗമായി ഇന്ന്  സംഘടിപ്പിച്ച 'ഇൻവെസ്റ്റ് ഫോർ ഡിഫൻസ്' എന്ന നിക്ഷേപക സംഗമത്തിൽ ആഭ്യന്തര വ്യവസായമേഖലയിൽ നിന്നും വിദേശത്തെ ഉപകരണ ഘടക നിർമ്മാതാക്കളിൽ  നിന്നും ഇന്ത്യൻ പ്രതിരോധ മേഖലയിലേക്ക് നിക്ഷേപകരെ ക്ഷണിക്കുകയും ആഗോള വിതരണ ശൃംഖലയുമായി യോജിച്ച് പ്രവർത്തിക്കാനുള്ള അവസരം പ്രയോജനപ്പെടുത്താൻ ആവശ്യപ്പെടുകയും ചെയ്തു.
2025 ഓടെ ഇന്ത്യൻ പ്രതിരോധ ഉത്പാദനം 12 ബില്യൺ US ഡോളറിൽ നിന്ന് 22 ബില്യൺ US ഡോളറായി ഉയർത്തുകയാണ് ലക്ഷ്യമെന്ന് പ്രതിരോധ മേഖലയ്ക്കായുള്ള സർക്കാരിന്റെ ഭാവി പദ്ധതികൾ പങ്കുവെച്ചുകൊണ്ട് രാജ്യ രക്ഷാ മന്ത്രി പറഞ്ഞു. യുദ്ധവിമാനങ്ങൾ, വിമാന വാഹിനികൾ, മെയിൻ ബാറ്റിൽ ടാങ്കുകൾ, യുദ്ധ ഹെലികോപ്റ്ററുകൾ എന്നിവ നിർമ്മിച്ച് ഇന്ത്യൻ പ്രതിരോധ വ്യവസായം ശേഷി തെളിയിച്ചിട്ടുണ്ടെന്ന് ഈ മേഖലയിലെ നേട്ടങ്ങളെക്കുറിച്ച് സംസാരിക്കവെ അദ്ദേഹം വ്യക്തമാക്കി. ഇന്ത്യൻ പ്രതിരോധ വ്യവസായത്തിന്റെ അഭൂതപൂർവമായ വളർച്ചയുടെ ഭാഗമാകാൻ നിലവിലുള്ളതും വരാനിരിക്കുന്നതുമായ നിക്ഷേപകർക്കുള്ള മികച്ച പ്ലാറ്റ്ഫോമായി അദ്ദേഹം DefExpo 2022 നെ വിശേഷിപ്പിച്ചു.
പ്രതിരോധ മേഖലയിൽ സ്വകാര്യ കമ്പനികളെ പ്രോത്സാഹിപ്പിക്കുന്നതിനായി പ്രതിരോധ ഗവേഷണ വികസന ബജറ്റിന്റെ നാലിലൊന്ന്, വ്യവസായ നേതൃത്വത്തിലുള്ള ഗവേഷണ വികസനത്തിനായി സർക്കാർ നീക്കിവച്ചിട്ടുണ്ടെന്നും ശ്രീ രാജ്നാഥ് സിംഗ് കൂട്ടിച്ചേർത്തു. പ്രതിരോധ മേഖലയിൽ ആഭ്യന്തര വ്യവസായത്തിന്റെ പങ്കാളിത്തം വർദ്ധിപ്പിക്കുന്നതിന്, 2022-23 വർഷത്തെ ആഭ്യന്തര സംഭരണത്തിനായി പ്രതിരോധ മൂലധന സംഭരണത്തിന്റെ 68%,അതായത് ഏകദേശം 85,000 കോടി രൂപ, സർക്കാർ നീക്കിവച്ചിട്ടുണ്ട്. ഇതിൽ 25% ആഭ്യന്തര സ്വകാര്യ വ്യവസായങ്ങൾക്കായാണ് നീക്കിവച്ചിട്ടുള്ളതെന്നും അദ്ദേഹം പറഞ്ഞു.
നിക്ഷേപ മേഖലയിലെ പ്രതിരോധ മന്ത്രാലയത്തിന്റെ ആദ്യ ആകർഷണീയ പരിപാടിയായ  'ഇൻവെസ്റ്റ് ഫോർ ഡിഫൻസ്', ഇന്ത്യൻ വ്യവസായ മേഖലയിൽ നിന്നും വിദേശ OEM-കളിൽ നിന്നും രാജ്യത്തെ പ്രതിരോധ മേഖലയിലേക്ക് നിക്ഷേപം പ്രോത്സാഹിപ്പിക്കുന്നതിനാണ് ലക്ഷ്യമിടുന്നത്. ചടങ്ങിൽ വ്യവസായ പ്രമുഖരും പ്രതിരോധ മന്ത്രാലയവും സായുധ സേനാ നേതൃത്വവും ചേർന്നുള്ള പാനൽ ചർച്ച സംഘടിപ്പിച്ചിരുന്നു. പ്രതിരോധ പൊതുമേഖലാ സ്ഥാപനങ്ങളും  വിദേശ OEM-കളും ഉൾപ്പെടെ OEM-കൾക്കിടയിൽ B2B ആശയവിനിമയവും നടന്നു. ആഭ്യന്തര ബിസിനസുകൾ, സൂക്ഷ്മ ചെറുകിട ഇടത്തരം സംരംഭങ്ങൾ, വ്യവസായ പ്രതിനിധികൾ, പ്രതിരോധ ഉദ്യോഗസ്ഥർ, കേന്ദ്ര-സംസ്ഥാന സർക്കാർ ഉദ്യോഗസ്ഥർ തുടങ്ങിയവരും പങ്കെടുത്തു.
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
'ചെയ്സിങ് ദ വൈറസ്': ധാരാവിയില് കോവിഡിനെ
ഫലപ്രദമായി നേരിട്ടതിങ്ങനെ
(ന്യൂഡല്ഹി, 21 ജൂണ് 2020
രാജ്യം മുഴുവന് കോവിഡിനെതിരായ പോരാട്ടം നടത്തുമ്പോള് വൈറസ് വ്യാപനം തടയാനായി മുംബൈ ധാരാവിയില് 'ചെയ്സിങ് ദ് വൈറസ്' പദ്ധതി വിജയകരമായി നടപ്പാക്കുന്നു. ഇതിലൂടെ വൈറസ് വ്യാപനം ഗണ്യമായി കുറയ്ക്കാന് കഴിഞ്ഞിട്ടുണ്ട്. ഒരു ചതുരശ്ര കിലോമീറ്ററില് 2,27,136 പേര് തിങ്ങിപ്പാര്ക്കുന്ന മുംബൈയിലെ ധാരാവിയില് ഏപ്രിലില് 491 കേസാണ് റിപ്പോര്ട്ട് ചെയ്തത്. 12 ശതമാനമായിരുന്നു കോവിഡ് വ്യാപനത്തോത്. രോഗികളുടെ എണ്ണം ഇരട്ടിയാകുന്നത് 18 ദിവസം എന്ന നിരക്കിലുമായിരുന്നു. എന്നാല്, പദ്ധതിയുടെ ഫലമായി കോവിഡ് വ്യാപന നിരക്ക് മെയ് മാസത്തില് 4.3 ശതമാനമായും ജൂണില് 1.02 ശതമാനമായും കുറയ്ക്കാന് കഴിഞ്ഞു. രോഗബാധിതരുടെ എണ്ണം ഇരട്ടിയാകുന്നത് മെയ് മാസം 43 ഉം ജൂണില് 78 ഉം ദിവസമായി മാറ്റാന് കഴിഞ്ഞു.
ബൃഹാന്മുംബൈ മുനിസിപ്പല് കോര്പ്പറേഷനു  കീഴില് നടപ്പിലാക്കിയ വൈറസ് പ്രതിരോധ പദ്ധതിയില് രോഗസാദ്ധ്യതയുള്ളവരെ കണ്ടെത്താനും നിരീക്ഷണത്തില് വയ്ക്കാനും രോഗബാധിതര്ക്ക് ശരിയായ ചികിത്സ നല്കാനും സാധിച്ചതിലൂടെയാണു കോവിഡ് രോഗനിരക്ക് ഗണ്യമായി കുറയ്ക്കാനായത്. ജനസാന്ദ്രത കൂടിയ ധാരാവിയില് 80 ശതമാനം പേരും പൊതു കക്കൂസുകള് ഉപയോഗിക്കുന്നതടക്കം നിരവധി പ്രതിസന്ധികളാണു ബിഎംസി അഭിമുഖീകരിച്ചത്. ട്രെയ്സിംഗ്, ട്രാക്കിംഗ്, ടെസ്റ്റിംഗ്, ട്രീറ്റിംഗ് എന്നീ നാലു 'ടി'കളിലൂടെയാണു ബിഎംസി പ്രധാനമായും പ്രവര്ത്തനം നടത്തിയത്. 47,500 പേരെ ഡോക്ടര്മാരുടേയും ആരോഗ്യപ്രവര്ത്തകരുടേയും നേതൃത്വത്തില് വീടുകളിലെത്തി പരിശോധിച്ചു. മൊബൈല് വാനിന്റെ സഹായത്തോടെ 14,970 പേരെയും ബി എം സി വോളണ്ടിയര്മ്മാരുടെ നേതൃത്വത്തില് 4,76,775 പേരെയും പരിശോധിച്ച് ആവശ്യമായ തുടര് നടപടികള് സ്വീകരിച്ചു. ആകെ അഞ്ചര ലക്ഷത്തോളം പേരെയാണ് ധാരാവിയില് പരിശോധിച്ചത്.
പ്രധാനമന്ത്രിയുടെ ഓഫീസ്
രാജസ്ഥാന്റെ ആദ്യ വന്ദേ ഭാരത് എക്സ്പ്രസ് ഏപ്രിൽ 12ന് പ്രധാനമന്ത്രി ഫ്ലാഗ് ഓഫ് ചെയ്യും
ഡൽഹി കാന്റിനെ ബന്ധിപ്പിക്കുന്ന ട്രെയിൻ. അതേ റൂട്ടിൽ ഓടുന്ന ശതാബ്ദി എക്സ്പ്രസിനെ അപേക്ഷിച്ച് അജ്മീറിലേക്കുള്ള വേഗത 60 മിനിറ്റ് ആയിരിക്കും
അജ്മീർ-ഡൽഹി കാന്റ് ഹൈ റൈസ് ഓവർഹെഡ് ഇലക്ട്രിക് ടെറിട്ടറിയിൽ ലോകത്തിലെ ആദ്യത്തെ സെമി ഹൈ സ്പീഡ് പാസഞ്ചർ ട്രെയിനായിരിക്കും ഈ വന്ദേ ഭാരത് എക്സ്പ്രസ്
പ്രധാനമന്ത്രി ശ്രീ നരേന്ദ്ര മോദി 2023 ഏപ്രിൽ 12 ന് രാവിലെ 11 മണിക്ക് വീഡിയോ കോൺഫറൻസിംഗിലൂടെ രാജസ്ഥാനിലെ ആദ്യത്തെ വന്ദേ ഭാരത് എക്സ്പ്രസ് ട്രെയിൻ ഫ്ലാഗ് ഓഫ് ചെയ്യും. ഉദ്ഘാടന ട്രെയിൻ ജയ്പൂരിനും ഡൽഹി കാന്റ് റെയിൽവേ സ്റ്റേഷനും ഇടയിലായിരിക്കും ഓടുന്നത്. ഈ വന്ദേ ഭാരത് എക്സ്പ്രസിന്റെ പതിവ് സർവീസ് 2023 ഏപ്രിൽ 13 മുതൽ ആരംഭിക്കും, ജയ്പൂർ, അൽവാർ, ഗുഡ്ഗാവ് എന്നിവിടങ്ങളിൽ സ്റ്റോപ്പുകളോടെ അജ്മീറിനും ഡൽഹി കാന്റിനും ഇടയിൽ സർവീസ് നടത്തും.
.പുതിയ വന്ദേ ഭാരത് എക്സ്പ്രസ് അജ്മീറിനും ഡൽഹി കാന്റിനുമിടയിലുള്ള ദൂരം 5 മണിക്കൂർ 15 മിനിറ്റ് കൊണ്ട് ഓടിയെത്തും . അതേ റൂട്ടിലെ നിലവിലെ ഏറ്റവും വേഗതയേറിയ ട്രെയിനായ ശതാബ്ദി എക്സ്പ്രസ്, ഡൽഹി കാന്റിൽ നിന്ന് അജ്മീറിലേക്ക് 6 മണിക്കൂർ 15 മിനിറ്റ് എടുക്കും. അതിനാൽ, അതേ റൂട്ടിൽ ഓടുന്ന നിലവിലെ ഏറ്റവും വേഗതയേറിയ ട്രെയിനുമായി താരതമ്യപ്പെടുത്തുമ്പോൾ പുതിയ വന്ദേ ഭാരത് എക്സ്പ്രസിന് 60 മിനിറ്റ് വേഗത കൂടുതലായിരിക്കും.
അജ്മീർ-ഡൽഹി കാന്റ്. ഹൈ റൈസ് ഓവർഹെഡ് ഇലക്ട്രിക്  ടെറിട്ടറിയിൽ ലോകത്തിലെ ആദ്യത്തെ സെമി ഹൈ സ്പീഡ് പാസഞ്ചർ ട്രെയിനായിരിക്കും വന്ദേ ഭാരത് എക്സ്പ്രസ്. പുഷ്കർ, അജ്മീർ ഷരീഫ് ദർഗ തുടങ്ങി രാജസ്ഥാനിലെ പ്രധാന വിനോദസഞ്ചാര കേന്ദ്രങ്ങളുടെ കണക്റ്റിവിറ്റി ട്രെയിൻ മെച്ചപ്പെടുത്തും. മെച്ചപ്പെടുത്തിയ കണക്റ്റിവിറ്റി മേഖലയിലെ സാമൂഹിക-സാമ്പത്തിക വികസനത്തിന് ഉത്തേജനം നൽകും.
ND
(
കൃഷി മന്ത്രാലയം
താങ്ങുവില പദ്ധതിക്കും വിലസ്ഥിരതാ ഫണ്ടിനും കീഴിൽ സംഭരിച്ച പയർവർഗങ്ങൾ ഉപയോഗിക്കുന്നതിനു മന്ത്രിസഭയുടെ അംഗീകാരം; പിഎസ്എസ് പ്രകാരം തുവര, ഉഴുന്ന്, ചുവന്നപരിപ്പ് എന്നിവയുമായി ബന്ധപ്പെട്ട് അളവു സംഭരണപരിധി നിലവിലുള്ള 25ൽ നിന്ന് 40% ആയി വർധിപ്പിക്കുന്നതിനും അംഗീകാരം
പദ്ധതിനടത്തിപ്പിനായി 1200 കോടി രൂപ ചെലവഴിക്കും
ഉൽപ്പാദകസംസ്ഥാനത്തിന്റെ വിതരണവിലയേക്കാൾ കിലോയ്ക്ക് 8 രൂപ കിഴിവിൽ 15 ലക്ഷം മെട്രിക് ടൺ പയർവർഗങ്ങൾ നൽകും
സംസ്ഥാനങ്ങൾക്ക്/കേന്ദ്രഭരണപ്രദേശങ്ങൾക്ക് ക്ഷേമ പദ്ധതികളിൽ/പരിപാടികളിൽ ഇവ ഉപയോഗിക്കാനാകും
താങ്ങുവില പദ്ധതിക്കും  വിലസ്ഥിരതാഫണ്ടിനും  കീഴിൽ സംഭരിക്കുന്ന പയർവർഗങ്ങൾ വിവിധ ക്ഷേമപദ്ധതികൾക്കായി സംസ്ഥാനങ്ങൾക്ക്/കേന്ദ്രഭരണപ്രദേശങ്ങൾക്ക് ഉപയോഗിക്കുന്നതിനു കേന്ദ്രമന്ത്രിസഭായോഗം അംഗീകാരം നൽകി. പ്രധാനമന്ത്രി നരേന്ദ്ര മോദിയുടെ അധ്യക്ഷതയിൽ ചേർന്ന സാമ്പത്തികകാര്യ മന്ത്രിസഭാസമിതിയാണ് ഇക്കാര്യത്തിന് അംഗീകാരം നൽകിയത്. പ്രത്യേക കിഴിവും ഇതിനായി അനുവദിക്കും. പിഎസ്എസ് പ്രകാരം തുവര, ഉഴുന്ന്, ചുവന്നപരിപ്പ് എന്നിവയുമായി ബന്ധപ്പെട്ട് അളവു സംഭരണപരിധി നിലവിലുള്ള 25ൽ നിന്ന് 40% ആയി വർധിപ്പിക്കുന്നതിനും മന്ത്രിസഭായോഗം അംഗീകാരം നൽകി.
ഈ അംഗീകൃത പദ്ധതിക്കുകീഴിൽ, ആദ്യമെത്തുന്നവർക്ക് ആദ്യം എന്നതിന്റെ അടിസ്ഥാനത്തിൽ, സംസ്ഥാനങ്ങൾക്ക്/കേന്ദ്രഭരണപ്രദേശങ്ങൾക്ക്, ഉൽപ്പാദകസംസ്ഥാനത്തിന്റെ വിതരണവിലയേക്കാൾ കിലോയ്ക്ക് 8 രൂപ കിഴിവിൽ 15 ലക്ഷം മെട്രിക് ടൺ പയർവർഗങ്ങൾ നൽകും. സംസ്ഥാനങ്ങൾക്ക്/കേന്ദ്രഭരണപ്രദേശങ്ങൾക്ക് വിവിധ ക്ഷേമപദ്ധതികളായ/പരിപാടികളായ ഉച്ചഭക്ഷണവിതരണം, പൊതുവിതരണ സംവിധാനം, സംയോജിത ശിശു വികസന പരിപാടികൾ  മുതലായവയിൽ ഈ പയർവർഗങ്ങൾ ഉപയോഗിക്കാം. ഇത് 12 മാസത്തേക്കോ, അല്ലെങ്കിൽ, 15 ലക്ഷം മെട്രിക് ടൺ പയർവർഗങ്ങൾ തീരുന്നതുവരെയോ ഒറ്റത്തവണയായി വിതരണം ചെയ്യും. ഈ പദ്ധതിയുടെ നടത്തിപ്പിനായി ഗവണ്മെന്റ് ചെലവഴിക്കുന്നത് 1200 കോടി രൂപയാണ്.
വരുന്ന റാബി കാലയളവിൽ, താങ്ങുവിലപദ്ധതിപ്രകാരം പുതുതായി സംഭരിക്കുന്ന വിളകൾ ഉൾക്കൊള്ളാൻ വേണ്ടയിടം ലഭ്യമാക്കുന്നതിനൊപ്പം പൊതുവിതരണ, ഉച്ചഭക്ഷണ പദ്ധതികൾ തുടങ്ങിയ വിവിധ ക്ഷേമപദ്ധതികളിൽ ഈ പയർവർഗങ്ങൾ ഉപയോഗിക്കാൻ സംസ്ഥാനങ്ങളെയും കേന്ദ്രഭരണപ്രദേശങ്ങളെയും ഈ തീരുമാനം പ്രാപ്തമാക്കും. കർഷകർക്കു പയർവർഗങ്ങൾക്ക് ആദായകരമായ വില ലഭിക്കുന്നതിനും, ഉയർന്ന നിക്ഷേപം നടത്തി കൂടുതൽ കർഷകരെ ഇത്തരം പയർവർഗങ്ങൾ കൃഷിചെയ്യാൻ പ്രോത്സാഹിപ്പിക്കുന്നതിനും അവരുടെ ഉൽപ്പന്നങ്ങൾക്ക് ആദായകരമായ വില ലഭ്യമാക്കുന്നതിനും ഇതു സഹായിക്കും. മാത്രമല്ല, നമ്മുടെ രാജ്യത്ത് ഇത്തരം പയർവർഗങ്ങളിൽ സ്വയംപര്യാപ്തത കൈവരിക്കാനും ഇതു സഹായിക്കും.
അടുത്തകാലത്ത്, വിശേഷിച്ചു കഴിഞ്ഞ മൂന്നുവർഷത്തിനിടെ, പയർവർഗങ്ങളുടെ എക്കാലത്തെയും ഉയർന്ന ഉൽപ്പാദനത്തിനാണു രാജ്യം സാക്ഷ്യംവഹിച്ചത്. 2019-20, 2020-21, 2021-22 വർഷങ്ങളിൽ താങ്ങുവിലപദ്ധതിപ്രകാരം ഇന്ത്യാ ഗവൺമെന്റ് പയർവർഗങ്ങളുടെ റെക്കോർഡ് സംഭരണം നടത്തി. അതിനാൽ പിഎസ്എസ്, പിഎസ്എഫ് പ്രകാരം 30.55 ലക്ഷം മെട്രിക് ടൺ പയർവർഗങ്ങൾ ഗവണ്മെന്റിന്റെ പക്കലുണ്ട്. വരുന്ന റാബി കാലയളവിലും പയർവർഗങ്ങളുടെ മികച്ച ഉൽപ്പാദനമാണു പ്രതീക്ഷിക്കുന്നത്. ഇത് 2022-23 കാലയളവിൽ പയർവർഗങ്ങളുടെ കുറഞ്ഞ താങ്ങുവില വർധിപ്പിക്കുന്നതിനും പദ്ധതിക്കുകീഴിലുള്ള അധിക സംഭരണത്തിനും കാരണമാകും.
-ND-
(
മന്ത്രിസഭ
ഗതാഗത വിദ്യാഭ്യാസം, റെയില്വേ സാങ്കേതിക സഹകരണം എന്നീ മേഖലകളില് ഇന്ത്യാ - റഷ്യാ ധാരണാപത്രം
2018 ഒക്ടോബറില് റഷ്യയുമായി ഏര്പ്പെട്ട പ്രധാന രണ്ട് രേഖകളായ ധാരണാപത്രവും സഹകരണ പത്രവും  പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം വിലയിരുത്തി.
1. റഷ്യന് ഫെഡറേഷന്റെ ഗതാഗത മന്ത്രാലയവുമായി ഗതാഗത വിഭ്യാഭ്യാസ വികസന സഹകരണത്തിന് ഏര്പ്പെട്ട ധാരണാപത്രം.
2. '' റഷ്യന് റെയില്വേ''യുടെ ജോയിന്റ് സ്റ്റോക്ക്  കമ്പനിയുമായി റെയില്വേ മേഖലയില് സാങ്കേതികസഹകരണത്തിന് ഏര്പ്പെട്ട സഹകരണപത്രം
ഈ രണ്ട് ധാരണാപത്രങ്ങളും ഇന്ത്യന് റെയില്വേയ്ക്ക് റെയില്വേ മേഖലയിലെ പുതിയ വികസനങ്ങളെയും അറിവുകളെയും കുറിച്ച് ആശയവിനിമയം നടത്തുന്നതിനുള്ള ഒരു വേദി ലഭ്യമാക്കും. സാങ്കേതിക വിദഗ്ദര്ധ്യം, റിപ്പോര്ട്ടുകള് സാങ്കേതിക രേഖകള് എന്നിവയുടെ വിനിമയങ്ങളും പ്രത്യേക സാങ്കേതികമേഖലകളെ കേന്ദ്രീകരിച്ചുകൊണ്ടുള്ള പരിശീലനങ്ങള്, സെമിനാറുകള്, ശില്പ്പശാലകള് എന്നിവ സംഘടിപ്പിക്കുന്നതിനും മറ്റ് മേഖലകളിലെ അറിവുകള് പങ്കുവയ്ക്കുന്നതിനുള്ള ആശയവിനിമയങ്ങളും ഈ സഹകരണം വഴി സാദ്ധ്യമാക്കും.
ഗതാഗത വിഭ്യാഭ്യാസത്തിലെ മുന്ഗണനാമേഖലകളിലെ വികസനത്തിനുള്ള സഹകരണമാണ് ധാരണാപത്രം ലക്ഷ്യമാക്കുന്നത്. ഇത് ഗവണ്മെന്റുകള് തമ്മിലുള്ള സാമ്പത്തിക-വ്യാപാരത്തിനുള്ള റഷ്യന് -ഇന്ത്യന് കമ്മിഷന്, ശാസ്ത്ര-സാങ്കേതിക-സാംസ്ക്കാരിക സഹകരണ ചട്ടക്കൂടുകള്ക്കുള്ളില് നിന്നുകൊണ്ട് നടപ്പാക്കല് ഉള്പ്പെടെ പ്രത്യേക നിര്ദ്ദേശങ്ങള് തയാറാക്കുന്നതിന് സഹായകരമാകും.
താഴേപ്പറയുന്ന മേഖലകളിലായിരിക്കും സാങ്കേതിക സഹകരണം :
1.
എ) നാഗ്പൂര്-സെക്കന്തരാബാദ് വിഭാഗത്തില് യാത്രാ ട്രെയിനുകളുടെ വേഗത ഇന്ത്യന് റെയില്വേ ശൃംഖലയുട െമറ്റ് നിര്ദ്ദേശങ്ങളുള്പ്പെടെ വിഭാഗത്തിന്റെ സാദ്ധ്യമായ നീട്ടലിലൂടെ മണിക്കുറില് 200 കിലോമീറ്ററായി  ഉയര്ത്തുന്നതിനുള്ള പദ്ധതി നടപ്പാക്കല്.
ബി) എല്ലാ മേഖലാ റെയില്വേകളേയും സംയോജിപ്പിച്ചുകൊണ്ട് പ്രാദേശികതലത്തില്, ഡിവിഷണല് റെയില്വേയില് അല്ലെങ്കില് ഉയര്ന്ന ശൃംഖലാ തലത്തില് സമ്മിശ്ര ഗതാഗതം പരിപാലിക്കുന്നതിന് സമ്മിശ്ര ഗതാഗത നിയന്ത്രണ കേന്ദ്രം നടപ്പാക്കുക,
സി) സംയുക്ത നിര്മ്മാതാക്കളുടെയും കോംപറ്റീറ്റ്വ് സിഗ്നലിംഗ് ആന്റ് ഇന്റര്ലോക്കിംഗ് സംവിധാനം നിര്വഹിക്കുന്നവരേയും സംഘടിപ്പിച്ചുകൊണ്ട് നിര്ദ്ദേശാനുസരണം ഭേദഗതി വരുത്തുക,
ഡി) അര്ദ്ധ അതിവേഗവും അതിനുമുകളിലുള്ളവയ്ക്കായി ടേണ്ഔട്ട് സ്വീച്ചുകള് വിതരണം ചെയ്യുകയും പ്രാദേശികവല്ക്കരിക്കുകയും ചെയ്യുക.
ഇ) റഷ്യന് റെയില്വേയുടെ അനുബന്ധ ഉന്നത വിദ്യാഭ്യാസ സ്ഥാപനങ്ങളുടെ ഇടപെടലിലൂടെ ഇന്ത്യന് റെയില്വേ ജീവനക്കാരുടെ പരിശീലനവും ഉന്നത ഗുണനിലവാരമെച്ചപ്പെടുത്തുക.
എഫ്) ചരക്ക് നീക്ക പ്രവര്ത്തനങ്ങളിലെ മികച്ച നടപടികള്
ജി) ഇന്ത്യയില് ബഹുമാതൃക ടെര്മിനലുകള് സംയുക്തമായി വികസിപ്പിക്കുക.
പശ്ചാത്തലം
വിവിധ വിദേശ ഗവണ്മെന്റുകളുമായും ദേശീയ റെയില്വേകളുമായി റെയില്വേ മേഖലയിലെ സാങ്കേതിക സഹകരണത്തിനായി റെയില്വേ മന്ത്രാലയം ധാരണാപത്രങ്ങകളും ഒപ്പിട്ടിട്ടുണ്ട്. അതിവേഗ റെയില്വേകള്, നിലവിലെ പാതകളിലെ വേഗത വര്ദ്ധിപ്പിക്കല് ലോകനിലവാരത്തിലുള്ള സ്റ്റേഷനുകള് വികസിപ്പിക്കുക, ഉയര്ന്ന പ്രവര്ത്തനങ്ങള്, റെയില്വേ പശ്ചാത്തല സൗകര്യങ്ങളുടെ ആധുനികവല്ക്കരണം എന്നിവയുള്പ്പെടെയുള്ള മേഖലകളാണ് ഇതിനായി തെരഞ്ഞെടുക്കപ്പെട്ടിട്ടുള്ളത്. പരസ്പരം താല്പര്യമുള്ള മേഖലകളില് റെയില്വേ സാങ്കേതികവിദ്യയും പ്രവര്ത്തിപ്പിക്കല് വികസനമേഖലകളിലെ വിവിര വിനിമയം, അറിവുകളുടെ പങ്കുവയ്ക്കല്, സാങ്കേതിക സന്ദര്ശനങ്ങള്, പരിശീലനവും സെമിനാറുകളും ശില്പ്പശാലകളും സംഘടിപ്പിക്കല്, എന്നിവയിലൂടെ സഹകരണം നേടാനാകും.
(Visitor Counter : 127
ആരോഗ്യ, കുടുംബക്ഷേമ മന്ത്രാലയം
കോവിഡ് 19: രാജ്യത്ത് ചികിത്സയിലുള്ളവരുടെ എണ്ണം കുറയുന്നത് തുടരുന്നു
27 സംസ്ഥാനങ്ങളില്/കേന്ദ്രഭരണപ്രദേശങ്ങളില് ചികിത്സയിലുള്ളത് 20,000ല് താഴെപ്പേര് മാത്രം
ചികിത്സയിലുള്ളവരുടെ 78 ശതമാനവും 10 സംസ്ഥാനങ്ങളില്
രാജ്യത്ത് കോവിഡ് ചികിത്സയിലുള്ളവരുടെ എണ്ണം, കുറഞ്ഞ നിലയില് തുടരുന്നു. തുടര്ച്ചയായ ഏഴാം ദിവസവും 6 ലക്ഷത്തില് താഴെ രോഗബാധിതരാണ് രാജ്യത്തുള്ളത്. നിലവില് ഇത് 5,27,962 ആണ്. രാജ്യത്തെ ആകെ രോഗബാധിതരുടെ 6.31% മാത്രമാണ് ചികിത്സയിലുള്ളത്.
27 സംസ്ഥാനങ്ങളില്/കേന്ദ്രഭരണപ്രദേശങ്ങളില് ചികിത്സയിലുള്ളത് 20,000ല് താഴെപ്പേര് മാത്രമാണ്.
രാജ്യത്തു ചികിത്സയിലുള്ളവരുടെ 78 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. മഹാരാഷ്ട്ര, കേരളം, ഡല്ഹി, പശ്ചിമ ബംഗാള് എന്നിവിടങ്ങളിലാണ് 51 ശതമാനത്തിലധികം രോഗബാധിതര്.
ആകെ രോഗമുക്തരുടെ എണ്ണം 7,711,809 ആണ്. രോഗമുക്തരും ചികിത്സയിലുള്ളവരും തമ്മിലുള്ള അന്തരം 72 ലക്ഷത്തോടടുക്കുന്നു. . ദേശീയ രോഗമുക്തി നിരക്ക് 92.20 ശതമാനമായി ഉയര്ന്നു.
കഴിഞ്ഞ 24 മണിക്കൂറിനിടെ രാജ്യത്ത് 55,331 പേര് കോവിഡ് രോഗമുക്തി നേടി. പുതുതായി രോഗം സ്ഥിരീകരിച്ചത് 50,210 പേര്ക്കാണ്.
പുതുതായി രോഗമുക്തരായവരില് 82 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. മഹാരാഷ്ട്ര, കേരളം, കര്ണാടകം എന്നീ സംസ്ഥാനങ്ങളിലാണ് അധികവും. പുതുതായി രോഗമുക്തരായവരില് 45 ശതമാനത്തിലധികവും ഈ പ്രദേശങ്ങളിലാണ്.
കഴിഞ്ഞ 24 മണിക്കൂറിനിടെ 50,210 പേര്ക്കാണ് പുതുതായി കോവിഡ് സ്ഥിരീകരിച്ചത്. പുതിയ കേസുകളില് 79 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. 8,000 ത്തിലധികം പേര്ക്കാണ് കേരളത്തില് കോവിഡ് രോഗം സ്ഥിരീകരിച്ചത്.. ഡല്ഹിയില് 6,000 പേര്ക്കു കോവിഡ് 19 സ്ഥിരീകരിച്ചു.
കഴിഞ്ഞ 24 മണിക്കൂറിനിടെ രാജ്യത്ത് 704 കോവിഡ് മരണങ്ങള് രേഖപ്പെടുത്തി. 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ് പുതിയ മരണങ്ങളില് 80 ശതമാനവും. മരണങ്ങളില് 42 ശതമാനവും മഹാരാഷ്ട്രയിലാണ് .
(
വാര്ത്താവിതരണ പ്രക്ഷേപണ മന്ത്രാലയം
പൊതു സേവന പ്രക്ഷേപണ ഉടമ്പടികൾ സംബന്ധിച്ച് വാർത്താവിതരണ പ്രക്ഷേപണ മന്ത്രാലയം ഉപദേശം പുറത്തിറക്കി
വാർത്താവിതരണ പ്രക്ഷേപണ മന്ത്രാലയം “ഇന്ത്യയിലെ ടെലിവിഷൻ ചാനലുകൾ അപ്ലിങ്കുചെയ്യുന്നതിനും ഡൗൺലിങ്കുചെയ്യുന്നതിനുമുള്ള 2022ലെ മാർഗനിർദേശങ്ങൾ” 09.11.2022നു പുറത്തിറക്കി. മറ്റു കാര്യങ്ങൾക്കൊപ്പം, സ്വകാര്യ പ്രക്ഷേപകർ എല്ലാ ദിവസവും 30 മിനിറ്റ് പൊതുസേവനങ്ങളെക്കുറിച്ചും പ്രക്ഷേപണം നടത്തണമെന്നു മാർഗനിർദേശങ്ങൾ ആവശ്യപ്പെടുന്നു. ഇതുമായി ബന്ധപ്പെട്ട്, മന്ത്രാലയം സ്വകാര്യ ഉപഗ്രഹ ടിവി ചാനൽ പ്രക്ഷേപകരുമായും അവരുടെ സംഘടനകളുമായും വിപുലമായ കൂടിയാലോചനകൾ നടത്തുകയും അവരുടെ നിർദേശങ്ങളുടെ അടിസ്ഥാനത്തിൽ 30.01.2023ന് “ഉപദേശം” പുറപ്പെടുവിക്കുകയും ചെയ്തു.
സംപ്രേഷണം ചെയ്യുന്ന പരിപാടികളിൽ ഉൾപ്പെടുത്തിയിരിക്കുന്ന പ്രസക്തമായ ഉള്ളടക്കം പൊതു സേവന പ്രക്ഷേപണത്തിനായി കണക്കാക്കാമെന്ന് “ഉപദേശ”ത്തിലൂടെ മന്ത്രാലയം വ്യക്തമാക്കി. ഉള്ളടക്കം തുടർച്ചയായി 30 മിനിറ്റ് ആയിരിക്കേണ്ടതില്ലെന്നും ചെറിയ സമയ സ്ലോട്ടുകളിൽ വ്യാപിപ്പിക്കാമെന്നും ബ്രോഡ്കാസ്റ്റ് സേവാ പോർട്ടലിൽ പ്രതിമാസ റിപ്പോർട്ട് ഓൺലൈനായി പ്രക്ഷേപകർ സമർപ്പിക്കണമെന്നും വ്യക്തമാക്കിയിട്ടുണ്ട്. പ്രക്ഷേപണത്തിനുള്ള പ്രമേയം ഇനിപ്പറയുന്നവ ഉൾപ്പെടെ, ദേശീയ പ്രാധാന്യമുള്ളതും സാമൂഹ്യപ്രസക്തിയുള്ളതുമായ ഉള്ളടക്കം അടങ്ങിയതാകണം:
i. വിദ്യാഭ്യാസവും സാക്ഷരതയുടെ വ്യാപനവും;
ii. കൃഷിയും ഗ്രാമവികസനവും;
iii. ആരോഗ്യവും കുടുംബക്ഷേമവും;
iv. ശാസ്ത്രവും സാങ്കേതികവിദ്യയും;
v. സ്ത്രീകളുടെ ക്ഷേമം;
vi. സമൂഹത്തിലെ ദുർബല വിഭാഗങ്ങളുടെ ക്ഷേമം;
vii. പരിസ്ഥിതിയുടെയും സാംസ്കാരിക പൈതൃകത്തിന്റെയും സംരക്ഷണം;
viii. ദേശീയോദ്ഗ്രഥനം
സ്വകാര്യ ഉപഗ്രഹ ടിവി ചാനലുകൾ ചട്ടങ്ങൾ സ്വമേധയാ പാലിക്കുന്നതിലൂടെയും സ്വയം സാക്ഷ്യപ്പെടുത്തലിലൂടെയും പൊതു സേവന പ്രക്ഷേപണമെന്ന ലക്ഷ്യം കൈവരിക്കാൻ “ഉപദേശം” ആവശ്യപ്പെടുന്നു.
“ഉപദേശ”ത്തിന്റെ പകർപ്പ് വാർത്താവിതരണ പ്രക്ഷേപണ മന്ത്രാലയത്തിന്റെ വെബ്സൈറ്റിൽ ലഭ്യമാണ്.
https://mib.gov.in/sites/default/files/Advisory%20on%20Obligation%20of%20PSB_1.pdf
ബ്രോഡ്കാസ്റ്റ് സേവാ പോർട്ടലിലും പകർപ്പു ലഭിക്കും.
https://new.broadcastseva.gov.in/digigov-portal-web-app/Upload?flag=iframeAttachView&attachId=140703942&whatsnew=true
-NS-
(Visitor Counter : 129
ആരോഗ്യ, കുടുംബക്ഷേമ മന്ത്രാലയം
165.20 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, ഫെബ്രുവരി 04, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 165.20 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
10.71 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
(Visitor Counter : 121
പ്രധാനമന്ത്രിയുടെ ഓഫീസ്
കോവിഡ് 19 പ്രതിരോധ നടപടികള്ക്കായുള്ള പതിനൊന്ന് ഉന്നതാധികാര സമിതികളുടെ പ്രവര്ത്തനം പ്രധാനമന്ത്രിയുടെ ഓഫീസ് വിലയിരുത്തി
ഉല്പ്പാദന വിതരണ ശൃംഖലയുടെ സുഗമമായ പ്രവര്ത്തനത്തിന് ആത്മവിശ്വാസം രൂപപ്പെടുത്തേണ്ടത് അനിവാര്യം
പ്രാദേശിക ഭാഷകളിലൂടെ രാജ്യത്തെ ഓരോ പൗരനിലേയ്ക്കും ആശയങ്ങള് എത്തിക്കാന് ശ്രദ്ധയൂന്നും
കോവിഡ് 19 വ്യാപനത്തിന്റെ പശ്ചാത്തലത്തില് ഉയര്ന്നു വരുന്ന വെല്ലുവിളികള് നേരിടുന്നതിന്റെ ഭാഗമായി ഉദ്യോഗസ്ഥരുടെ ഉന്നതാധികാര സമിതി യോഗം പ്രധാനമന്ത്രിയുടെ പ്രിന്സിപ്പല് സെക്രട്ടറിയുടെ അധ്യക്ഷതയില് ചേര്ന്നു. മഹാമാരിയുടെ ആഘാതം ചെറുക്കുന്നതിനായി നിരന്തരം നടന്നുവരുന്ന ശ്രമങ്ങള് നിരീക്ഷിക്കുന്നതിനായി പ്രധാനമന്ത്രിയുടെ ഓഫീസ് വിവിധ തലങ്ങളില് ആവര്ത്തിച്ചു നടത്തുന്ന അവലോകന ശൃംഖലയിലെ ഏറ്റവും ഒടുവിലത്തേതാണ് ഈ യോഗം.
കോവിഡ് പ്രതിരോധത്തിനായി ഉന്നതാധികാര സമിതികള് നടത്തിയ പ്രവര്ത്തനങ്ങള് പ്രിന്സിപ്പല് സെക്രട്ടറി വിലയിരുത്തി. അവശ്യ വസ്തുക്കളുടെ ലഭ്യതയ്ക്കായി വിതരണ ശൃംഖലയും നിര്വഹണവുമായി ബന്ധപ്പെട്ട പ്രശ്നങ്ങള്, ഇതുമായി ബന്ധപ്പെട്ടിരിക്കുന്നവരുടെ പ്രയോജനത്തിനായി സ്വീകരിച്ച ശ്രമങ്ങള്, സാമൂഹ്യ അകലം നിലനിര്ത്തുമ്പോഴും കര്ഷകര്ക്ക് അവരുടെ ഉല്പ്പന്നങ്ങള് വിളവെടുക്കുന്നതിനു സഹായകമായ നടപടികള്, കൂടുതല് ആത്മവിശ്വാസം വളര്ത്തിയെടുക്കുന്നതിന് ആവശ്യമായ നടപടികള്, കേന്ദ്ര ആഭ്യന്തര മന്ത്രാലയത്തിന്റെ മാര്ഗനിര്ദേശങ്ങള് അടിസ്ഥാന തലത്തില് വരെ എത്തിക്കേണ്ടതിന്റെ ആവശ്യകത തുടങ്ങിയ കാര്യങ്ങള് യോഗം ചര്ച്ച ചെയ്തു. വിശദമായ പരിശോധന പ്രോട്ടോക്കോളും നടപടി ക്രമങ്ങളും യോഗം വിലയിരുത്തുകയും സംതൃപ്തി പ്രകടിപ്പിക്കുകയും ചെയ്തു. ഇന്നു വരെ 1,45,916 സാമ്പിളുകളാണ് പരിശോധിച്ചത്.
കുടിയേറ്റക്കാര്, വീടുകള് ഇല്ലാത്തവര് എന്നിവര് ഉള്പ്പെടെയുള്ള ദുര്ബല വിഭാഗങ്ങള്ക്ക് അഭയം നല്കുന്നതിന് എല്ലാ സംസ്ഥാനങ്ങളിലെയും ചീഫ് സെക്രട്ടറിമാര്ക്ക് നിര്ദേശം നല്കിയിട്ടുണ്ട്. ഇതു കൂടാതെ കേന്ദ്ര ഗവണ്മെന്റ് സംസ്ഥാനങ്ങളുമായി നിരന്തരം സമ്പര്ക്കം പുലര്ത്തുകയും ജില്ലാ തല പ്രവര്ത്തനങ്ങള് നിരീക്ഷിക്കുകയും ചെയ്യുന്നുണ്ട്. വ്യക്തിഗത സുരക്ഷാ ഉപകരണങ്ങളുടെ ഉല്പ്പാദനം വര്ധിപ്പിക്കുകയും ആരോഗ്യ സംരക്ഷണ പ്രവര്ത്തകരുടെ കാര്യശേഷി വര്ധിപ്പിക്കാനുള്ള നടപടികള് ഉറപ്പാക്കുകയും ചെയ്തിട്ടുണ്ട്. സന്നദ്ധ സംഘടനകളും സാമൂഹ്യ സമിതികളും പ്രതിരോധ പ്രവര്ത്തനങ്ങളില് അണിനിരക്കുന്നുണ്ട്. വിഭവങ്ങളുടെ ഫലപ്രദമായ വിനിയോഗം ഉറപ്പു വരുത്തുന്നതിനും മറ്റുള്ളവരുടെ പ്രവര്ത്തന പരിധിയിലെ ഇടപെടല് ഒഴിവാക്കുന്നതിനുമായി ജില്ലാ തലത്തില് സന്നദ്ധ സംഘടനകളുടെ പ്രവര്ത്തനം ഏകോപിപ്പിക്കേണ്ടതുണ്ടെന്നും പ്രിന്സിപ്പല് സെക്രട്ടറി നിര്ദേശിച്ചു.
പ്രധാനമന്ത്രി ഗരീബ് കല്യാണ് യോജനയുടെ കീഴില് നല്കുന്ന സാമ്പത്തിക ദുരിതാശ്വാസ പാക്കേജിലൂടെ നടപ്പാക്കുന്ന ക്ഷേമ പദ്ധതികളുടെ പുരോഗതിയും യോഗം അവലോകനം ചെയ്തു. യഥാര്ത്ഥ ഗുണഭോക്താക്കളിലേയ്ക്ക് ആനുകൂല്യങ്ങള് എത്തിച്ചേരുന്നു എന്നത് ഉറപ്പാക്കാന് വിവരശേഖരണം കൃത്യമായി ചെയ്യേണ്ടത് പ്രധാനമാണെന്നും പ്രിന്സിപ്പല് സെക്രട്ടറി അടിവരയിട്ടു പറഞ്ഞു.
രാജ്യത്തുടനീളം വിവരങ്ങള് സമയബന്ധിതമായി എത്തിക്കുവാനുള്ള നടപടികളെ കുറിച്ച് യോഗത്തില് ചര്ച്ച ചെയ്തു. പ്രാദേശിക ഭാഷകളില് തന്നെ ആശയവിനിമയം നടത്തി ഒന്നൊഴിയാതെ എല്ലാ പൗരന്മാരിലേയ്ക്കും വിവരങ്ങള് എത്തിക്കുന്നതിനും ഊന്നല് നല്കി. സാങ്കേതിക - വിവര ശേഖരണ രംഗം പരിശോധിക്കുമ്പോള്, ആരോഗ്യ സേതു ആപ്ലിക്കേഷന്റെ പങ്കില് സംതൃപ്തി പ്രകടിപ്പിക്കുമ്പോള് തന്നെ, ആപ്ലിക്കേഷനുമായുള്ള ഉപയോക്താക്കളുടെ ഇടപഴകല് കൂടുതല് സജീവമാക്കേണ്ടതുണ്ട് എന്ന വിലയിരുത്തലും യോഗത്തിലുണ്ടായി.
പ്രധാനമന്ത്രിയുടെ ഓഫീസിലെയും മറ്റ് മന്ത്രാലയങ്ങളിലെയും മുതിര്ന്ന ഉദ്യോഗസ്ഥരും യോഗത്തില് പങ്കെടുത്തു.
(
കൃഷി മന്ത്രാലയം
ഖാരിഫ് സീസണിൽ വിള ഉൽപാദനം വർദ്ധിപ്പിക്കുന്നതിന് മികച്ച കാർഷിക രീതികൾ അവലംബിക്കണമെന്ന് കേന്ദ്ര കൃഷി മന്ത്രി ശ്രീ നരേന്ദ്ര സിംഗ് തോമർ കർഷകരോട് അഭ്യർത്ഥിച്ചു
കൃഷി ലാഭകരമായ പ്രവർത്തനമാക്കി മാറ്റുന്നതിനായി കൃഷിസ്ഥലത്തിന്റെ സ്വാഭാവം കണക്കിലെടുത്ത് വിവിധതരം വിളകൾ പരീക്ഷിക്കണമെന്ന് കേന്ദ്ര കൃഷി, കർഷക ക്ഷേമ മന്ത്രി ശ്രീ നരേന്ദ്ര സിംഗ് തോമർ കർഷകരോട് അഭ്യർത്ഥിച്ചു. രാജ്യത്തിന്റെ മിക്ക ഭാഗങ്ങളിലും മൺസൂൺ ആരംഭിച്ചതോടെ പലയിടത്തും വിത്തു വിതയ്ക്കൽ പൂർത്തിയായിട്ടുണ്ടെന്നും മറ്റ് പ്രദേശങ്ങളിൽ പ്രക്രിയ നടന്നു വരികയാണെന്നും രാജ്യത്തെ കർഷകർക്ക് അയച്ച കത്തിൽ ശ്രീ തോമർ പറഞ്ഞു. ഉൽപാദനം പരമാവധിയാക്കുന്നതിന് മികച്ച കാർഷിക രീതികൾ അവലംബിക്കേണ്ടതിന്റെ ആവശ്യകത ബോധ്യപ്പെടുത്താൻ കർഷകരുമായി ആശയവിനിമയം നടത്തുകയാണെന്ന് ശ്രീ തോമർ കത്തിൽ പറയുന്നു.
റാബി വിളകൾ വിളവെടുക്കുകയും വിൽപ്പന നടപടിക്രമങ്ങൾ ഒരു തടസ്സവുമില്ലാതെ പൂർത്തിയാക്കുകയും ചെയ്തതായി കേന്ദ്രമന്ത്രി പറഞ്ഞു.
ഖാരിഫ് സീസണിലെ പ്രധാന വിളയായ നെല്ല് കൃഷി ചെയ്യുന്നതിനുള്ള മികച്ചരീതികൾ - കള നിയന്ത്രണം, ജൈവ കീടനാശിനികളുടെ ഉപയോഗം, ജൈവ വളം, മികച്ച ജലസേചന രീതികൾ - എന്നിങ്ങനെ നിരവധി ഗുണപ്രദമായ കാർഷിക രീതികളെക്കുറിച്ച് ശ്രീ തോമർ കത്തിൽ വിശദമാക്കിയിട്ടുണ്ട്.
കൃഷിയെയും ഗ്രാമങ്ങളെയും കേന്ദ്രീകരിച്ചുകൊണ്ടുള്ള സ്വാശ്രയ ഭാരതമാണ് പ്രധാനമന്ത്രി സ്വപ്നം കാണുന്ന ആത്മ നിർഭർ ഭാരത് എന്നും ശ്രീ നരേന്ദ്ര മോദി നൽകിയ മുദ്രാവാക്യമായ “ജയ് ജവാൻ, ജയ് കിസാൻ, ജയ് വിജ്ഞാൻ, ജയ് അനുസന്ധാൻ ” ഉദ്ധരിച്ച് ശ്രീ തോമർ പറഞ്ഞു.